title: Monument Valley
text: A Monument Valley (Val d'os Monumentos, en anglés), dita tamién Tsé Bii' Ndzisgaii (Val d'as rocas, en navajo), ye una gran val localizada en a muga d'os estaus d'Utah y Arizona. Ista val fa parti d'a Reserva d'a Nación Navajo y ye catalogada como Parque Natural.
  
  Bi ha un modelau estructural caracteristico de muelas que representan pueyos testimonio y que reciben a denominación de mesas amprau d'o castellano.
  
  A espectacularidat d'os suyos paisaches ha feito que dende os anyos 1920 se i haigan filmau quantas cintas, a sobén relacionadas con o chenero d'o western, destacando-ne-ie o director John Ford, que mesmo plega a tener un espacio adedicau en l'interior d'o parque. Entre las cintas d'iste director se podeban destacar Stagecoach (1939); My Darling Clementine (1946); Fort Apache (1948); Wagon Master (1949); Rio Grande (1950); The Searchers (1956); y Sergenat Routledge (1960).
  
  D'atros directors Tasa, son of Cochise (1953) de Douglas Sirk;
  Warlock (1958) d'Edward Dmytryk; The Greatest Story Ever Told (1963) de George Stevens; The Comancheros (1961) de George Sherman;
  Rio Conchos (1964) de Gordon Douglas; y Thelma and Louise ( 1989), de Ridley Scott.
  
  Vinclos externos 
  
    Monument Valley Navajo Tribal Park.
    Mapa de Monument Valley.
  
  Referencias 
  
  Cheografía de Utah
  Cheografía d'Arizona
  Parques naturals d'Estaus Unius
  Nación Navajo
  Scenarios naturals de cine